Veiligheidswag by skrootwerf geskietArgieffoto ŉ Veiligheidswag is Woensdag by ŉ skrootwerf in Richardsbaai in KwaZulu-Natal geskiet en van sy vuurwapen beroof. “Na bewering is die 24-jarige veiligheidswag deur vier onbekende mans oorval,” het maj. Thulani Zwane, woordvoerder van die polisie, gesê. “Hy is geskiet en van sy vuurwapen beroof.” Chris Botha, woordvoerder van Netcare 911, het gesê die man is ŉ paar keer geskiet. “Die man is na ŉ plaaslike hospitaal geneem vir verdere behandeling,” het Botha gesê. Volgens Zwane is niemand nog in hegtenis geneem in verband met die voorval nie. Die polisie ondersoek ŉ saak van poging tot moord en gewapende roof.